Tenåringsjente skal ha blitt holdt innelåst i et halvt år i Sverige
Det er svenske P4 Jönköping som melder om den oppsiktsvekkende historien. Ifølge radiokanalen er en hel familie fra Jönköping i Sør-Sverige mistenkt for å ha holdt tenåringen innesperret i perioden september i 2014 til mars 2015. Tenåringen, som ikke er i slekt med familien, skal også ha blitt utsatt for flere voldtekter i perioden. Ifølge avhør med jenta fant voldtektene sted både i Jönköping og Göteborg.Familien består av mor og far i 40-årene, sønnen i 20-års alderen og en datter i slutten av tenårene – samtlige er mistenkt for medvirkning til frihetsberøvelsen. Påtalemyndigheten har begjært far og sønn varetektsfengslet, hvor far er siktet for grov voldtekt og sønnen for mishandling og voldtekt. Både mor og datter er begge mistenkt for medvirkning til frihetsberøvelse, men det er foreløpig ikke tatt ut noen siktelse.Ifølge påtalemyndigheten har den fornærmede jenta opplyst at hun er under 18 år, men hennes eksakte alder er foreløpig ikke kjent. Hun er ikke svensk statsborger, og hevder selv at hun skal ha blitt voldtatt av sønnen og faren gjennom perioden.
En hel familie er mistenkt for å ha holdt tenåringen innesperret og medvirket til voldtekt, ifølge svensk radiokanal.